**DOM ZDRAVLJA KARLOVAČKE ŽUPANIJE**

**UPRAVNO VIJEĆE**

**Z A P I S N I K**

**sa 12. sjednice Upravnog vijeća**

**Doma zdravlja Karlovačke županije održane**

**dana 1. kolovoza 2025. godine**

**Karlovac, kolovoz 2025.**

**DOM ZDRAVLJA KARLOVAČKE ŽUPANIJE**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-968/2-25**

**Karlovac, 1. kolovoza 2025. godine**

**Z A P I S N I K**

sa **12. sjednice** Upravnog vijeća Doma zdravlja Karlovačke županije održane dana **1. kolovoza 2025. godine** s početkom u 11.03 sati.

Sjednica je održana telefonski sukladno čl. 7. st. 3. Poslovnika o radu Upravnog vijeća Doma zdravlja Karlovačke županije, zbog hitnosti za usvajanjemIzvješća o financijskom poslovanju Doma zdravlja Karlovačke županije za mjesec svibanj 2025. godine

Poziv s materijalima za 12. sjednicu Upravnog vijeća Doma zdravlja Karlovačke županije dostavljen je članovima Upravnog vijeća dana 1.8.2025. godine putem e-pošte.

Svi članovi Upravnog vijeća, Marin Požega, mag. oec., predsjednik, Zlatko Grčić, dipl. ing. prom., zamjenik predsjednika, Oliver Budimir, mag. ing. sec., član, Domagoj Modrušan, dr. med. dent., član, Matea Trupković Prandel, dr. med. dent. spec. ortodont., sveuč. mag. dent. med., član kontaktirani su dana 30. travnja 2025. godine telefonskim putem te su se odazvali pozivu.

Svi članovi Upravnog vijeća su glasovali o predloženom Dnevnom redu i točkama istog putem elektroničke pošte.

Predložen je sljedeći

D N E V N I R E D

1. Usvajanje Izvješća o financijskom poslovanju Doma zdravlja Karlovačke županije za mjesec svibanj 2025. godine
2. Utvrđivanje potrebe zapošljavanja
3. Razno.

Predloženi Dnevni red je jednoglasno s pet glasova ZA usvojen.

**Točka 1.**

U prilogu Poziva za 12. sjednicu Upravnog vijeća dostavljeno je Izvješće o financijskom poslovanju Doma zdravlja Karlovačke županije za mjesec svibanj 2025. godine.

Upravno vijeće je na temelju članka 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovačke županije za mjesec svibanj 2025. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 2.**

U prilogu Poziva dostavljen je prijedlog Odluke o potrebi zapošljavanja na neodređeno vrijeme jednog doktora medicine spec. pedijatrije za rad u ordinaciji zdravstvene zaštite predškolske djece na lokaciji: Ogulin, Bernardina Frankopana 14, kako bi se osigurao kontinuitet i dostupnost zdravstvene zaštite te popunio kadrovski normativ u navedenom timu u Organizacijskoj jedinici Ogulin, budući je Petra Šuljić, dr. med. spec. pedijatrije raskinula radni odnos s Ustanovom.

Upravno vijeće je na temelju Odluke vlade Republike Hrvatske o zabrani novog zapošljavanja službenika i namještenika u javnim službama (NN br. 35/2022) i čl. 19. Statuta Doma zdravlja Karlovačke županije te članaka 4. i 25. Poslovnika o radu Upravnog vijeća, jednoglasno s pet glasova ZA donijelo sljedeću

O D L U K U

Članak 1.

Zbog osiguranja kontinuiteta i dostupnosti pružanja zdravstvene zaštite u djelatnosti zdravstvene zaštite predškolske djece Doma zdravlja Karlovačke županije, Organizacijske jedinice Ogulin utvrđuje se potreba zapošljavanja:

- jednog doktora medicine, spec. pedijatrije, na neodređeno vrijeme, za rad u ordinaciji zdravstvene zaštite predškolske djece na lokaciji: Ogulin, Bernardina Frankopana 14, zbog odlaska iz Ustanove Petre Šuljić, dr. med., spec. pedijatrije.

Članak 2.

Ova odluka stupa na snagu danom donošenja.

Obrazloženje:

Zbog odlaska iz Ustanove Petre Šuljić, dr. med., spec. pedijatrije potrebno je zaposliti na neodređeno vrijeme jednog doktora medicine spec. pedijatrije za rad u ordinaciji zdravstvene zaštite predškolske djece na lokaciji: Ogulin, Bernardina Frankopana 14, kako bi se osigurao kontinuitet i dostupnost zdravstvene zaštite te popunio kadrovski normativ u navedenom timu u Organizacijskoj jedinici Ogulin.

Pod točkom 3. Razno nije bilo rasprave.

Po iscrpljenom Dnevnom redu rad sjednice završio je 1.8.2025. g. u 14.24 sati.

Zapisnik sastavila:

v.r. Andreja Jurković, dipl. iur.

**PREDSJEDNIK UPRAVNOG VIJEĆA**

**Marin Požega, mag. oec.**

Prilog:

1. Ispis glasovanja članova Upravnog vijeća putem elektroničke pošte